**07010 Филантропия – какво, къде, защо?**

**Клас: 7ми**

***Учениците се изследват полето на филантропия в България чрез събиране на информация за работата на различни нестопански и благотворителни организации. Учениците развиват умения за проучване и анализиране на събрана информация. Запознават се с термина „мисия“ на една организация.***

**Продължителност:** Едно занятие от 40 минути

**Цели:**

*Учениците ще:*

* подберат пет различни благотворителни организации, които да проучат;
* определят мисията на всяка от петте избрани организации;
* сравнят и съпоставят петте различни сфери/каузи.

**Очаквани резултати:**

*Учениците:*

* подготвят презентация за избраните от тях организации и ще я представят пред класа;
* дефинират различни сфери/каузи на благотворителни организации.

**Материали:**

* списък на потенциални благотворителни организации, които да се проучат (вижте Приложение № 1);
* компютри с достъп до интернет и/или печатни материали от различни организации, предоставящи услуги;
* дъска, листове/постери, маркери и други материали, които учениците да използват за представянето.

**Инструкции:**

*Насочващи дейности:*

1. Въведете учениците в темата, като припомните основни дефиниции, свързани с филантропията/дарителството. Направете паралел между организация със стопанска и нестопанска цел. Дайте примери за нестопански организации, добре познати на учениците – това могат да са организации във вашето населено място с активна работа и доверие в общността или организации, които работят с национален обхват и широка публичност.
2. Разделете учениците на групи по трима или четирима. Раздайте на учениците списък с имена на организации (предварително подбрани от вас; подходящо е във всеки списък да присъстват организации, работещи в различни сфери). Всяка група трябва да подбере по три благотворителни организации, които да проучи.
3. Обсъдете с учениците термина „мисия“. Проведето дискусия с извличане на идеи/предположения от учениците на въпроса *„Какво е мисия на организация? Фирмите имат ли мисия или тя е валидна само за нестопанските организации?“* (*Понятието* ***мисия*** *изразява главната цел на дадена организация, като дава представа какво представлява самата организация, в името на какво съществува и какво е нейното специфично, уникално място сред другите организации. По същество с декларирането на мисията се отговаря на въпросите: „Кои сме?", „Какво искаме да правим в бизнеса?", „Каква е нашата роля в обществото?". В съдържанието на понятието мисия трябва да се включват принципите, кредото (убеждения, вярвания) и ценностите на организацията. Благодарение на мисията се формулират целите и стратегиите на различните организационни нива*)
4. Екипите ученици могат да ползват интернет за търсене на информация за избрните от тях организации. Алтернативен подход е събиране на информация от печатни материали за различни организации. Предварително можете да принтирате или да осигурите информационни листовки, брошури.
5. Задайте на учениците какъв тип инфромация да търсят. Нека си водят бележки и да осбъждат помежду си. Като краен продукт от задачата учениците трябва да изготвят информационен плакат за всяка една от организациите, който представя следните елементи:
* Име на организацията
* Мисия
* Цели
* Дейности
1. Насърчете учениците да приложат креативност. След като приключат с подготовката на плакатите могат да ги поставят на видно място/по стените в класната стая и да ги представят на останалите. Завършете урока с припомняне, че полето на филантропията е всеобхватно в отговор на нуждите и подкрепата за развитие в различните социално-икономически и екологични сфери на обществения живот.

**Приложение № 1**

Членове на Български дарителски форум

Фондации:

1. Американска Фондация за България
2. Български фонд за жените
3. Благотворителен фонд „Проф. д-р Желязко Христов, д.м.”
4. Тръст за социална алтернатива
5. Фондация „Благотворител”
6. Фондация „Биоразнообразие”
7. Фондация „Българска памет”
8. Фондация „Дънди“
9. Фондация „Еврика”
10. Фондация „Една от осем“
11. Фондация „Искам бебе”
12. Фондация „Комунитас“
13. Фондация „Кремена и Кирил Домусчиеви”
14. Фондация „Лале”
15. Фондация „Помощ за благотворителността в България”
16. Фондация „Радостина Константинова“
17. Фондация „Св. св. Кирил и Методий”
18. Фондация „Светът на Мария”
19. Институт „Отворено общество” – София
20. Фондация „Елизабет Костова”
21. Фондация ОУК
22. Фондация „Партньори България”
23. Уницеф България
24. Фондация „Работилница за граждански инициативи”

Други изтночници, от които можете да подберете организации в различни сфери:

* Портал на неправителствените организации в страната, специално частта фондации <http://www.ngobg.info/bg/organizations/%D1%84%D0%BE%D0%BD%D0%B4%D0%B0%D1%86%D0%B8%D1%8F-3-0.html>
* Сайт на Български дарителски форум - <http://www.dfbulgaria.org/>
* Сайт на Национална мрежа за децата - <http://nmd.bg/tchlenove/>

**Приложение № 2 - Бележки за организации със стопанска и нестопанска цел**

Кратко описание на дейност на фондации и компании – членове на БДФ

Фондации

1. [Американска фондация за България](http://afbulgaria.org/): Подкрепя ученици, които са силни и талантливи да имат още по-големи постижения в образованието, естествените и хуманитарните науки, културата и изкуствата. Дава стипендии на тези деца, подкрепя олимпийски отбори от България да ходят на състезание и да печелят медали, подпомага и реставрацията на църкви и манастири.
2. [Фондация Благотворител](http://www.blagotvoritel.com/): Подпомага деца, които са живели в домове да се справят по-добре с живота, извън дома – да пишат автобиографиите си, да изкарат шофьорска книжка, дава стипендии на такива деца. В училища и детски градини учи децата на общочовешки добродетели и преподава какво е „приятелство“, „любов“, добро, справедливост и т.н.
3. [Фондация „Светът на Мария“](http://www.mariasworld.org/bg/) – Помага на млади хора, които имат интелектуално затруднение. Това са хора, които са се родили с някои дефицити и трудно се справят с неща, които за нас изглеждат нормални – приготвянето на храна, ходенето на работа, пазаруване и т.н. Фондацията им помага да се научат да правят сами или с помощта на други всички тези неща, а също и да си намерят приятели.
4. [Фондация „Искам бебе“](http://www.iskambebe.bg/) - Помага на семейства, които не могат да имат бебета. Дава им възможност да поговорят за проблема си със специалисти, с други подобни семейства, а също и да се лекуват, така че да могат да имат бебета впоследствие.

**Компании**

1. АVON България – компанията произвежда и продава различни кремове, червила, грим, парфюми и всякакви други козметични продукти.
2. Актавис България – произвежда и продава лекарства, които помагат на различни заболявания
3. Данон Сердика произвежда и продава млека и млечни продукти
4. Теленор , Мтел и VIVACOM – предлагат мрежа – кабели, антени и други приспособления, за да направят мрежа за своите абонати, предлагат и продават интернет, както и дават възможност на хората да се свързват по телефоните си, и да гледат телевизия.
5. Райфайзенбанк, УниКредит и други банки : дават възможност на хората да имат спестявания, хората си оставят парите и банките ги управляват, плащат лихви на хората от депозити, предлагат кредити и т.н, можеш да се преведеш там заплатата и т.н